Na osnovu člana 43 Statuta opštine Bar („Sl.list CG-opštinski propisi“broj, 37/18), Skupština opštine Bar, na sjednici održanoj 16.05.2019. godine, razmatrala je Odluku o prenosu ovlašćenja i s tim u vezi donijela sljedeće

**Z A K LJ U Č K E**

1. Usvaja se Odluka o prenosu ovlašćenja, s tim da se u skladu sa usvojenim amandmanom u predloženom tekstu izvrši sljedeća izmjena: Poslije tačke 1 dodaje se nova tačka 2, koja glasi: “Zemljište koje je u svojini Opštine Bar, odnosno sa kojim raspolaže Opština Bar, ne može se prodati po cijeni nižoj od 380,00 eura po 1m2“.

Zadužuje se Služba za skupštinske poslove da u skladu sa tim uradi prečišćeni tekst odluke.

2. U tenderskoj komisiji kao predstavnici opštine Bar imenuju se: Zoran Radojičić, glavni administrator, Vido Dabanović, sekretar Sekretarijata za imovinu, zastupanje i investicije i Nikoleta Pavićević, sekretar Sekretarijata za uređenje prostora.

Ovlašćuje se Predsjednik opštine Bar da u sastav tenderske komsije, imenuje još dva člana iz reda odbornika SO Bar.

3. Prilikom definisanja ugovora sa budućim investitorom, neophodno je ugovoriti obavezu investitora da otpočne sa radovima u periodu ne dužem od jedne godine od dana zaključenja ugovora, i da završetak radova okonča za period od pet godina uz minimum investicija u iznosu od 40.000.000,00 eura.

**Broj: 030-240**

**Bar, 16.05.2019. godine SKUPŠTINA OPŠTINE PREDSJEDNIK**

 **Mićo Orlandić s.r.**